Sekretarijat za lokalnu samoupravu Glavnog grada, na osnovu člana 113 stav 1 Zakona o lokalnoj samoupravi ("Službeni list Crne Gore", br. 2/18, 34/19 i 38/20), člana 5 stav 1 tačka 5 Odluke o organizaciji i načinu rada uprave Glavnog grada ("Sl. list Crne Gore - Opštinski propisi", br.38/18, 43/18, 6/20 i 10/20) i Odluke načelnika Komunalne inspekcije Glavnog grada o pokretanju postupka za popunu radnog mjesta broj D19-100/21-1211 od 29.07.2021.godine, objavljuje:

**J A V N I O G L A S**

Za popunu radnog mjestau Komunalnoj inspekciji Glavnog grada:

**Inspektor/ka I za turizam i ugostiteljstvo -1 izvršilac na neodređeno vrijeme, a postavlja ga načelnik na period od 5 godina**

Uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);

- da nije osuđivan za krivično djelo koje ga čini nedostojnim za rad u državnom organu.

Posebni uslovi:

* Postavlja ga načelnik na period od 5 godina;
* Visoko obrazovanje u obimu od 240 kredita CSPK-a (VII1 nivo kvalifikacije obrazovanja), fakultet iz oblasti društvenih, prirodnih ili tehničko-tehnoloških nauka;
* Najmanje 5 godina radnog iskustva.

Dokumenta koja podnosi kandidat:

* Prijava na slobodno radno mjesto, u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu www.podgorica.me);
* CV;
* Dokaz o završenom nivou kvalifikacije obrazovanja;
* Uvjerenje o položenom stručnom ispitu za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* Uvjerenje ili potvrda o potrebnom radnom iskustvu u nivou kvalifikacije obrazovanja;
* Ovjerena fotokopija biometrijske lične karte (**da** **ovjerena kopija nije starija od 6 mjeseci**).

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Glavnog grada najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 050/18).

Popis propisa potreban za postupak provjere: Ustav Crne Gore ("Službeni list Crne Gore", br. 1/07 i 38/13), Zakon o lokalnoj samoupravi ("Službeni list Crne Gore" br.02/18, 34/19 i 38/20), Zakon o državnim službenicima i namještenicima ("Službeni list Crne Gore"br.02/18, 34/19 i 08/21), Zakon o upravnom postupku ("Službeni list Crne Gore", br. 56/14, 20/15, 40/16 i 37/17), Odluka o organizaciji i načinu rada uprave Glavnog grada ("Službeni list Crne Gore- opštinski propisi” br. 38/18,43/18, 06/20 i 10/20), Zakon o inspekcijskom nadzoru ("Službeni list Republike Crne Gore", br. 39/03, "Službeni list Crne Gore", br.76/09, 57/11, 18/14, 11/15, 52/16), Zakon o turizmu i ugostiteljstvu ("Službeni list Crne Gore", br. 2/18, 4/18, 13/18, 25/19, 67/19 i 76/20), Zakon o prekršajima ("Službeni list Crne Gore", br.1/11, 06/11, 39/11, 32/14, 43/17 i 51/17) i Zakon o zaštiti stanovništva od zaraznih bolesti ("Službeni list Crne Gore", br. 12/18 i 64/20).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Glavnog grada**,** Ul. Njegoševa br.20 - Podgorica, u zatvorenoj koverti, u roku od 15 dana od dana objavljivanja javnog oglasa na adresu**:**

**Glavni grad Podgorica – Sekretarijat za lokalnu samoupravu, Ul. Vuka Karadžića 16 - Podgorica, sa naznakom za: Javni oglas – radno mjesto na koje se kandidat prijavljuje.**

**NAPOMENA:**

Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Aleksandra Vukčević, tel. 020/447-193 i 020/447-180